Nacia Muzeo de Etiopio

La Nacia Muzeo de Etiopio (ankaŭ Etiopa Nacia Muzeo, , akronime NME) en Adis-Abebo enhavas kernajn arttrezorojn de Etiopio. Ĝi situas norde de la urbocentro de Adis-Abebo, sur avenuo George la 6-a. 

Tiu muzeo estas konsiderata unu el la plej gravaj muzeoj en Afriko National Museum. Top choice museum in Addis Ababa. en: www.lonelyplanet.com. Lonely Planet, alirita la 28-an de marto 2021 (angla).

 Priskribo 
La muzeo estis fondita en 1944 kaj ĝia kolekto estis formita dum la 20-a jarcento, ĉefe surbaze de trovaĵoj el la nordo de la lando kaj Eritreo, el kiuj plej multaj estis malkovritaj de francaj arkeologoj.
maldekstra|eta|302x302ra|Lucy en la Nacia Muzeo de Etiopio
La plej fama ekspoziciaĵo de la muzeo estas modelo de " Lucy", fosiliigita skeleto de hominido proksimume 3.2 milionoj da jaroj aĝa kaj apartenanta al la specio Australopithecus afarensis. La skeleto, kiu altas proksimume unu metron kaj pezas ĉirkaŭ 30 kilogramojn, estis malkovrita la 24-an de novembro 1974, ĉe arkeologia loko situanta en la pli malalta Awash Rivero-valo en la Afar triangulo en Etiopio. La skeleto estas konservita en la laboratorio de la muzeo, kaj modelo de ĝi estas elmontrita al publiko.

La muzeo havas kvar ĉefajn ekspoziciejojn: La kelo estas dediĉita al la arkeologia kaj paleoantropologia sekcio. Prahistoriaj trovaĵoj kiel ekzemple la skeletmodelo de Lucy kaj restaĵoj de aliaj homedoj estas elmontritaj ĉi tie. La teretaĝo enhavas objektojn de antikvo kaj la Mezepoko, same kiel insignon kaj memorindaĵojn de antaŭaj regantoj kiel ekzemple imperiestro Haile Selassie. Ĉe la unua etaĝo, etiopaj artaĵoj estas ekspoziciitaj en kronologia sinsekvo - de tradiciaj ĝis nuntempaj verkoj. Interalie estos montrata la pentraĵo Afrika Heredaĵo de Afewerk Tekle . Sur la sama etaĝo estas kolekto de sekularaj metioj, inkluzive de tradiciaj armiloj, juvelaĵoj, iloj, vestaĵoj kaj muzikaj instrumentoj. Fine, ĉe la dua etaĝo estas etnografia ekspozicio. Ĉi tie la muzeo provas disponigi superrigardon de la kultura riĉaĵo kaj diverseco de la popoloj de Etiopio J.M. Bosserdet: Exhibition Galleries at the New National Museum, Addis Abeba. (PDF) UNESKO, la 31-an de marto 1981, alirita la  28-an de marto 2021 (angla)..

La agadoj de la muzeo estas dividitaj en tri sekciojn - konservado , dokumentado kaj montrado, kaj esplorado. La muzeo ankaŭ respondecas pri donado de permesoj por la eksportado de historiaj kaj kulturaj artefaktoj el la ŝtato.

 Galerio 

 Referencoj 

 Vidu ankaŭ 

 Lucy

 Eksteraj ligiloj 

 Nacia Muzeo ĉe Lonely Planet
 Etiopa Nacia Muzeo - Artkolekto de bildoj de la muzeo (angla)

Kategorio:Informkesto mapligilo sen OSM-rilata ID sur Vikidatumoj
Kategorio:Naciaj muzeoj
Kategorio:Adisabebo